cyanic-selkie/wikianc huggingface dataset:
תל ניצנה
מדינת ישראל
לאחר הכרזת הקמת מדינת ישראל, עם פלישת צבאות מצרים לארץ ישראל במאי 1948, נתפסה תחנת המשטרה הבריטית של עוג'ה אל חפיר על ידי הצבא המצרי. האזור נכבש במהלך מבצע חורב (דצמבר 1948-ינואר 1949) על ידי חטיבה 8 אשר נלחמה באזור כתף ניצנה. בהסכמי שביתת הנשק בתום מלחמת העצמאות נקבע שניצנה תהיה אזור מפורז ובה ישבה ועדת שביתת הנשק הישראלית-מצרית עד סוף 1955. בתל ניצנה עמדו שלושה מבני אבן בני שתי קומות. בבניין אחד ישב המשמר הישראלי ובאחר המשמר המצרי שחילקו ביניהם את התורנות בשמירה על המקום. במבנה השלישי ישב מטה האו"ם ובו התכנסה ועדת שביתת הנשק הישראלית-מצרית.
תזונה צבאית
היסטוריה
בעת העתיקה התבססה התזונה הצבאית על שימוש בשדות האויב והאכלת הכוח הצבאי מהתפוקה החקלאית שגדלה בשדות אלו. בעת קיום מצור על עיר מרוחקת ממיקום הכוח הצר, היה השימוש בשדות הכרח שהיה יכול לקבוע את גורל המלחמה. לעיתים רבות היו תושבי העיר שורפים את השדות שמחוץ לעיר ומשמידים את התבואה החקלאית, על מנת למנוע את צבא האויב מלהתקיים על מזון זה, ולהקשות עליו את הלחימה באזור המרוחק מהשטח הטריטוריאלי שלו. אפשרות אחרת להאכלת הצבא הייתה בשימוש במקורות מזון מבעלי ברית סמוכים. אימפריות מאוחרות יותר, כמו האימפריה הרומית, החלו לשנע מזון בשיירות מסודרות אל קו האש. מקור המזון היה משטחים שבבעלותם או בבעלות בעלי בריתם. ככל שגדלה והשתכללה יכולת השינוע, כך היו גדלים סיכויי הצבא להמשיך בלחימה ממושכת ולהביא לניצחון. חבלה ושיבוש השיירות היו בין הפעולות הנגדיות שביצע הכוח המותקף. בשלב זה התפתח עולם הלוגיסטיקה בצבאות בעולם, לדאוג לאספקה יעילה של הכוחות הלוחמים במזון לצד תחמושת, בייחוד כאשר החילות מתקדמים וקווי האספקה מתארכים. בצבאות יוון העתיקה, רומא העתיקה ובאימפריה הביזנטית, היו קציני צבא שתוארם "לוגיסטיקס" (Logistikas) אשר נשאו באחריות לצרכיהם הכלכליים ולאספקתם של הכוחות הלוחמים.
אליעזר יהודה ולדנברג
שיטתו ההלכתית
בבית הדין נחשב הרב וולדנברג למומחה בענייני סידור גיטין ושמות גיטין, והוא נתבקש לסדר את הגיטין בבית הדין הרבני הגדול גם לאחר פרישתו לגמלאות.
הרב וולדנברג האריך רבות בתיאור חשיבותה של מצוות יישוב ארץ ישראל וכיבושה גם בזמננו, תוך שהוא מסתמך בין השאר גם על חידושי החת"ם סופר למסכת סוכה (דף לו ע"א). בנוסף, הוא אף ראה במדינת ישראל כמלכות ישראל לעניינים מסוימים, כגון לעניין דין "כיבוש", ולפי דבריו שטח שנכבש על ידי צה"ל מתקדש בקדושת ארץ ישראל.
פשתנית
פִּשְׁתָּנִית (שם מדעי: Linaria) היא סוג במשפחת הלועניתיים, הכולל כ-100 מינים. מאופיין בפרחים בעלי צבעים שונים, בעלי דורבן. 11 מינים מסוג זה נכללים בצמחיית ארץ ישראל.
ג'ורג' ברלינג
הדרכה, חזרה לשירות מבצעי ושחרור
ברלינג חזר לבריטניה ושובץ כמדריך בטייסת האימונים המבצעית 61. ב-27 במאי 1943 שובץ לבית הספר המרכזי למקלענות של חיל האוויר המלכותי. ב-8 ביוני, במהלך אימון קרב אוויר, נאלץ ברלינג לנטוש את מטוסו בשל שרפה במנוע. נטען שבאותה תקופה טס מתחת לגשר קרוסקיז, בלינקולנשייר.
הפרות המשמעת של ברלינג הביאו בסופו של דבר לקרקועו. הוא שב לקנדה באפריל 1944 ושוחרר בכבוד (Honourable Discharge) באוקטובר. ברלינג ניסה להתגייס לחילות האוויר של צבא ארצות הברית, אך נדחה. דרגתו בשחרור הייתה מפקד טייסת (Squadron Leader, דרגה המקבילה לדרגת רב-סרן בצה"ל), ונרשמו לזכותו הפלת 31 מטוסי אויב ועוד ⅓ הפלה, 9 מטוסי אויב שניזוקו. הוא עוטר באות השירות המצוין (DSO), צלב התעופה המצוינת (DFC), ומדליית הטיסה המצוינת (DFM) עם פס אחד.
אחרי המלחמה
כהן וברלינג נקברו ברומא, כהן בבית הקברות היהודי ברומא וברלינג בבית הקברות הפרוטסטנטי בעיר. אחרי מותו ניתן לברלינג דרגת סגן בחיל האוויר, ובנובמבר 1950 הועברו שני הארונות לישראל, לקבורה. ברלינג הובא לקבורה בטקס צבאי מלא, שכלל מטס של מטוסי חיל האוויר הישראלי, בבית הקברות הצבאי בחיפה בכפר סמיר.
מורשת
סיפורו של ברלינג במלטה יצא לאור ב-1943 בספר בשם "הנץ ממלטה: סיפורו של טייס קרב" (אנגלית: Malta Spitfire: The Diary of a Fighter Pilot). הספר נכתב על ידי ברלינג, יחד עם לסלי רוברטס.
משאל העם על עצמאות סקוטלנד (2014)
תוצאות
תוצאות המשאל פורסמו למחרת ההצבעה, ב-19 בספטמבר, בשעות הבוקר. בסך הכל 2,001,926 (כ-55.3% מהקולות הכשרים) הצביעו נגד עצמאות, ו-1,617,989 בעד עצמאות (כ-44.7% מהקולות הכשרים). 3,429 קולות נפסלו. בסך הכל הצביעו במשאל 3,623,344 איש מתוך 4,283,392 הבוחרים - 84.59 אחוזי הצבעה.
ב-28 מחוזות נרשם רוב למתנגדים לעצמאות, כשב-4 בלבד הובילו התומכים. בגלאזגו, העיר הגדולה בסקוטלנד, נרשם רוב לתומכי העצמאות, ואילו באדינבורו, הבירה הסקוטית והעיר השנייה בגודלה בחבל, נרשם רוב למתנגדים לעצמאות. אחוז המתנגדים הגבוה ביותר נרשם באיי אורקני (כ-67.2%), ואחוז התומכים הגבוה ביותר נרשם בדנדי (כ-57.3%). אחוז ההצבעה הגבוה ביותר נרשם במזרח דנברטונשייר (91.0%), והנמוך ביותר בגלאזגו (75.0%).
מבצע יונתן (סרט)
עלילה
בסרט, שמה של המחבלת הגרמנייה הוא גבריאל הלימה, ושמה האמיתי היה בריגיטה קוהלמן, אך שם המחבל הראשי בסרט זהה לשמו במציאות.
בסרט נערכות הקבלות בין החוטפים בשל היותם גרמנים לבין הנאצים, כאשר השחקן ראובן בר יותם מגלם ניצול שואה. דמותו של בר יותם גם נלחמת בתפישה השגויה לפיה השואה הייתה אסון של אשכנזים בלבד. הדמות היא דמות סטראוטיפית של יהודי מעדות המזרח.
מסר תת-ספי
שימוש במסרים תת-הכרתיים לשם פרסום
המקרה הידוע ביותר הממחיש את הטענה של שימוש במסרים תת-הכרתיים לשם פרסום, וזה המקושר ביותר לתאוריות הקונספירציה, היה במחקרו של ג'יימס ויקארי. במחקר אשר נערך בקולנוע בניו ג'רזי, הוקרנו במהלך הסרט מסרים תת-ספים אשר הופיעו כל חמש שניות בקטעים באורך 1/3000 שנייה (הרבה פחות ממה שאדם יכול לקלוט באופן מודע) המעבירים שהוצגו הם: "שתו קוקה-קולה" ו"אכלו פופקורן". לטענת החוקר, ממצאי מחקר הראו כי עקב המסרים הללו הייתה עלייה משמעותית במכירת הקוקה-קולה והפופקורן באותו אולם קולנוע. אך ניסויו של ויקארי היה הונאה: ויקארי הודה מאוחר יותר שבדה את תוצאות הניסוי מלבו. בדיקות חוזרות לא העלו שום השפעה של המסרים אצל צופי קולנוע. למרות הוכחה זו, החשש ממסר תת-ספי והתפשטות גרסאות אגדה אורבנית על ניסויו של ויקארי הובילו את ארצות הברית בשנת 1974 לאסור פרסום תת-ספי.
השפעה של חשיפה לפרצופים שמחים/כועסים
בשנת 2005 פורסם מחקר שבו נערכו שני ניסויים אשר בדקו האם חשיפה לפרצופים שמחים או כועסים, משנה את התוצאה של הגירוי המטרים, ולבסוף נבדק האם ייתכן מצב שבו עוררות רגשית תשפיע על ההתנהגות מבלי שתעשה באופן מודע. הניסוי הראשון כלל 39 סטודנטים (M=22). ממצאי המחקר הראו כי הבעות פנים משנות את כמות הצריכה והשפעתן תלויה ברלוונטיות מצב המוטיבציה. כמות המזיגה והשתייה של המשתתפים הצמאים לאחר שנחשפו לפרצופים שמחים הייתה גדולה יותר בהשוואה לכמות המזיגה והשתייה לאחר שנחשפו לפרצופים כועסים. למרות שינויים אלה בהתנהגות, משתתפים צמאים לא דיווחו על שינוי במצב הסובייקטיבי, גם כאשר מצב רוחם הוערך מיד לאחר חשיפתם לפרצופים.
מועצה אזורית לכיש
שטח שיפוט: המועצה משתרעת על שטח של יותר מ-400 אלף דונם. המועצה כוללת 14 מושבים: יד נתן, עוצם, נוגה, שחר, ניר ח"ן, זוהר (כפר שיתופי), שדה דוד, תלמים, מנוחה, אחוזם, שדה משה, לכיש, אמציה (מושב שיתופי), שקף. בנוסף כוללת המועצה חמישה יישובים קהילתיים: נהורה, אליאב (שם קודם: חרוב), בני דקלים (שם קודם: חזן), נטע (שם קודם: מרשם), וכרמי-קטיף (לשעבר: קטיף).
ראש המועצה הוא דני מורביה, המכהן בתפקיד החל משנת 2004, וזוהי הקדנציה השלישית שלו.
אוטונה אורסאולו
אוטונה אורסאולו (באיטלקית: Ottone Orseolo; 992 לערך - 1032) היה הדוכס ה-27 של ונציה. אוטונה כיהן כדוג'ה בין השנים 1009–1026.
קורות חיים
החל משנת 1006 החל פייטרו להכין את בנו לתפקיד דוג'ה, ומינה אותו לדוג'ה משנה לצידו, וזמן קצר לאחר מכן הוריש את רכושו לעניים ולכנסייה, ופרש למנזר. לאחר פירשתו המשיך אוטונה לשלוט בוונציה לבדו.
זמן קצר לאחר מכן, בשנת 1032 אולץ הדוג'ה אשר נבחר לאחר הדחת אוטונה, פייטרו בארבולאנו להתפטר, וויטאלה נשלח לקונסטנטינופוליס לקרוא לאחיו הבכור לשוב לוונציה (בינתיים שלט אורסו, ארכיבישוף גראדו בעיר). עם הגעת ויטאלה לקונסטנטינופול הוא גילה כי אחיו על ערש דווי, ואוטונה נפטר זמן קצר לאחר מכן מבלי ששב לוונציה. עם הגעת החדשות בדבר מותו של אוטונה לוונציה, התפטר אורסו מכס הדוג'ה, וקרוב משפחה רחוק, דומניקו אורסאולו (לפי היסטוריון אחר מדובר באח צעיר של אוטונה ואורסו), ניסה את כס הדוג'ה. ההמון הוונציאני התנגד לכך, ובחר את דמוניקו פלאבאניקו לדוג'ה.
מעילה (הלכה)
מקור
במשנה ולאחריה בתלמוד הבבלי הלכות מעילה מרוכזות במסכת מעילה.
קרדיאקס
מאפיינים מוזיקליים
יחד עם זאת, קרדיאקס צייתו לקודים של סצנת הפאנק מכל בחינה אחרת. את אלבומיהם הראשונים הם הקליטו באמצעים דלים ובאיכות נמוכה, שכפלו את הקלטות ועטיפותיהן בעצמם לפי מיטב מסורת DIY הפאנקית והוציאו אותן בלייבל משלהם. ההופעות שלהם היו מופרעות ואנרכיסטיות, וכללו שלל טקסים, איפור תיאטרלי מוגזם, מדי צבא מלוכלכים בבוץ, ומנהג שהתחבב במיוחד על הקהל - השפלות חוזרות ונשנות של בסיסט הלהקה, לרבות הכאתו בפומבי על הבמה.
תולדות הלהקה
בין השנים 1989-1991 חברי הלהקה החלו לעזוב אותה האחד אחרי השני. ללא קלידים, כלי הקשה וסקסופונים, שהיוו חלק כה משמעותי מהסאונד הייחודי של הלהקה, הלהקה החלה לגבש סאונד חדש מבוסס גיטרות, וגם גישה שונה להופעות חיות: תפקידי הקלידים וכלי ההקשה הושמעו מפלייבק מוכן מראש, והלהקה, הפעם כרביעייה של שתי גיטרות-בס-תופים, ניגנה איתו על הבמה בסינכרון.
ב-1995 יצא האלבום הכפול Sing To God שנחשב ליצירה האפית ביותר של הלהקה. קרדיאקס השכילו להמציא את עצמם מחדש עם סאונד גיטרות שהתכתב עם הרוק האלטרנטיבי של התקופה, אך מבלי לאבד מהסגנון הייחודי שלהם. ההצלחה היחסית של האלבום חשפה את קרדיאקס בפני דור חדש של מעריצים, שחלקם עוד לא נולדו אפילו כשהלהקה קמה. באותה שנה יצאו גם כל אלבומי הלהקה מחדש על גבי CD (נכון ל-2008, כל המהדורות אזלו). ב-1999 יצא אלבום האולפן האחרון שלהם, Guns, שנחשב לאלבום הקומיוניקטיבי ביותר שלהם.
ב-2008 נעצרה פעילות הלהקה וסיבוב ההופעות שלה בוטל בפתאומיות בעקבות מצבו הרפואי של טים סמית', שקיבל התקף לב (cardiac arrest). לאחר תהליך שיקום ממושך, נפטר סמית׳ ב-22 ביולי 2020.
לואיש בואה מורטה
לואיש בואה מורטה פריירה (נולד ב-4 באוגוסט 1977 בליסבון) הוא כדורגלן עבר פורטוגלי ששיחק בעמדת הקשר השמאלי, וכיום עוזר מאמן כדורגל בקבוצת פולהאם האנגלית.
וסטהאם יונייטד
ב-29 ביולי 2009, במהלך ההכנות לעונת 2009/2010, ספג בואה מורטה פציעה קשה שהשביתה אותו כמעט לכל העונה. היה זה במהלך טורניר ברקליס אסיה בבייג'ינג, במשחקה של קבוצתו מול טוטנהאם הוטספר. פקקי הנעליים של בואה מורטה ננעצו בדשא, וכתוצאה מכך סובב בואה מורטה את הברך וסבל מקרע ברצועות. הוא שב למגרשים כתשעה חודשים לאחר מכן, במשחק במסגרת ליגת המילואים, והספיק לערוך הופעת ליגה אחת בלבד באותה העונה - בה גם כבש את שערה היחיד של קבוצתו בשוויון 1-1 מול מנצ'סטר סיטי ב-9 במאי 2010. היה זה שערו הראשון במדי הקבוצה לאחר יותר משלוש שנים.
על אף שהחמיץ את רובה המוחלט של העונה זכה בואה מורטה, שחוזהו עמד לפוג באותו הקיץ, להצעת חוזה חדשה מבעלי הקבוצה. בואה מורטה חידש את חוזהו לשנתיים נוספות, והצהיר כי הוא מצפה לעבודה המשותפת עם מאמנה החדש של וסטהאם, אברהם גרנט. בפועל, המציאות לא האירה פנים לקבוצה. בואה מורטה ערך 22 הופעות ליגה באותה העונה, שבסיומה נשרה וסטהאם לליגת המשנה מהמקום האחרון בטבלה. עם תום העונה בוטל חוזהו של בואה מורטה בהסכמה הדדית, והוא סיים את דרכו במדי וסטהאם לאחר ארבע וחצי עונות. לזכותו שני שערי ליגה ב-91 הופעות במדי הקבוצה.
נבחרת פורטוגל
לאחר הופעה זו, ובעקבות הירידה ביכולתו במדי פולהאם, נעדר בואה מורטה מהסגל למשך כשנתיים, תוך שהוא מחמיץ את הזימון למונדיאל 2002. על אף שחזר לסגל הנבחרת, לא הצליח בואה מורטה לתפוס מקום של קבע בהרכב. מירב הופעותיו היו כמחליף, והוא החמיץ גם את הזימון לטורניר יורו 2004 הביתי, בו הגיעה פורטוגל עד למשחק הגמר. באותו הקיץ זומן לסגל הנבחרת האולימפית לאולימפיאדת אתונה 2004. על אף הסגל הבכיר, שכלל בין היתר את כריסטיאנו רונאלדו, ז'וזה בוסינגווה, ריקרדו קושטה, ראול מיירלש ופרננדו מיירה, כשלה פורטוגל עם הפסדים לעיראק ולקוסטה ריקה, וניצחון בודד על מרוקו. בואה מורטה פתח בהרכב במשחק הראשון בו נוצחה פורטוגל 2–4 על ידי עיראק, ולא שב לשחק עוד בטורניר.
ספר העובדות העולמי
ספר העובדות העולמי של ה-CIA (באנגלית: CIA World Factbook; או The World Factbook) הוא פרסום שנתי שמוציאה סוכנות הביון המרכזית של ארצות הברית (ה-CIA) לשימוש שלטונות ארצות הברית. פרסום זה מכיל מידע בסגנון אלמנך על ארצות העולם - ובכלל זה מדינות ריבוניות, שטחים תלויים ואזורים נוספים המוכרים על ידי ארצות הברית, וכן מידע על חמשת האוקיינוסים ועל כדור הארץ כולו. נכון ל-2018, מופיעות בספר 267 ישויות. המידע על כל ארץ נחלק לסעיפים על הגאוגרפיה, הדמוגרפיה, התקשורת, הממשל, הכלכלה והצבא, ולכל סעיף יש מבנה קבוע של תת-סעיפים. לכל ארץ מוקדשים בסך הכל שניים או שלושה עמודים.
מיכאל זמלינסקי
קריירת אימון
בשנת 2006 הצטרף זמלינסקי לצוות המאמנים של קבוצת JFK אולימפס מהליגה הבכירה בלטביה. בהמשך אימן את קבוצת דאוגבה במשך עונה אחת, שבסופה פוטר מהקבוצה. בשנים 2009 2011 אימן זמלינסקי את הנבחרת הצעירה של לטביה.
מרק רודרפר
שנות ה-70 ושיא הקריירה
לאחר ששוחקה פתיחת הודית של המלך, ליברזון שיחק בצורה חדשה שלא הייתה נפוצה אז בקרב המשתמשים בפתיחה. לאחר משחק אסטרטגי ארוך, הגיע רודרפר למצב שבו לא ניתן להכות את החייל בטור ד ללא איבוד הפרש. ליברזון נכנע. בחצי הגמר מרק רודרפר צבר כ-50%. לאחר מכן, באותה השנה, השתתף בגביע ברית המועצות הראשון (תחרות ביוזמת דוד ברונשטיין). התחרות הייתה בפורמט נוקאאוט של 4 משחקים בקצב מהיר, ולאחר מכן שוברי שוויון המורכבים מתוצאות קודמות בתחרות. בסיבוב הראשון ניצח רודרפר אמן שחמט אוקראיני, ועבר לסיבוב השני (בניגוד לכל שאר השחקנים מאוזבקיסטן, שהפסידו בסיבוב הראשון). לאחר ניצחון נוסף בסיבוב שני, שיחק נגד רב אמן לב אלבורט. הסיבוב נגמר בתוצאה 2-2, ואלבורט עבר לסיבוב הבא מפני שהיו לו תוצאות עדיפות בסיבובים הקודמים. רודרפר קיבל את התואר אמן ספורט של ברית המועצות בזכות תוצאה זו.
נבחרת אוזבקיסטן
מרק רודרפר ייצג את אוזבקיסטן באליפות ברית המועצות לנבחרות בשנים 1967–1983, וצבר ניסיון וכבוד בקרב השחקנים האוזבקים הצעירים. בשנת 1986 התחיל לאמן את נבחרת אוזבקיסטן הצעירה בשחמט. בתקופתו כמאמן הנבחרת הצעירה, התעלתה נבחרת אוזבקיסטן ברמתה מעל נבחרת קזחסטן ונבחרות נוספות במרכז אסיה, והתחרתה עם נבחרות ברמה גבוהה יותר, כגון נבחרת בלארוס ונבחרת אוקראינה. רודרפר עזר להניח את הבסיס לנבחרות החזקות של אוזבקיסטן בשחמט כיום, ולזכייה של אוזבקיסטן באולימפיאדת השחמט ב-2022.
חיים אישיים
רודרפר למד בפקולטה להנדסה ופיזיקה באוניברסיטה הפוליטכנית של טשקנט. התחתן עם רוזה פורטון, אלופת אוזבקיסטן בשחמט לשעבר. עלה לארץ בשנת 1990, והחל לאמן גם בישראל. בין תלמידיו בארץ ניתן למנות את אמן פיד"ה בני אייזנברג ואמן פיד"ה יאיר הופמן. כיום מתגורר בכרמיאל, ומשחק עבור כרמיאל בליגת הבוגרים לשחמט.
חוסה מנואל ריינה
קריירה
ב-8 ביולי 2022 חזר לאחר 17 שנה לויאריאל.
מועצה אזורית מרום הגליל
המועצה כוללת יישובים יהודיים וכן כפר דרוזי (עין אל-אסד) וכפר צ'רקסי (ריחאניה).
יוסף פריצקי
פעילות פוליטית
בתפקידו כשר התשתיות הלאומיות פעל פריצקי להחדרת הגז הטבעי למשק האנרגיה הישראלי ולשינויים מבניים בחברת החשמל ובחברת "מקורות". הוא התנגד לחתימת ההסכם בין חברת החשמל לחברת EMG לרכישת גז טבעי ממצרים; הוא העדיף את אפשרות רכישתו מחברת בריטיש גז, שהחזיקה ברישיון מהרשות הפלסטינית להפקת גז ממאגר ימי מול רצועת עזה. בשל עמדתו זו הפעיל נגדו יוסי מימן, מבעלי EMG, חוקר פרטי באמצעות חברת מרחב שבבעלותו. החוקר לא מצא כל קשר בין פריצקי לבריטיש גז, אך רכש הקלטה שבה נשמע פריצקי אומר לחוקר הפרטי יעקב אשל, אשר פנה אל פריצקי בחיפוש אחר חומר שלילי על עמיתו לסיעה אברהם פורז, שישמח אם יצליח במשימתו. דבר ההקלטה ותוכנה פורסמו בתוכנית מבט לחדשות ולאחריה, על פי עצתו של טומי לפיד, הופיע פריצקי באולפני הטלוויזיה והתנצל לפני פורז. חשיפת ההקלטה הביאה לפיטוריו מתפקידו בממשלה ב־13 ביולי 2004, לבקשת יושב־ראש מפלגתו טומי לפיד. מאוחר יותר נסגר תיק החקירה בעניינו מחוסר ראיות, אך חבריו למפלגה לא סלחו לו והוא הורחק מכל פעילות במפלגת "שינוי". כיוון שכך הפך פריצקי לסיעת יחיד בכנסת, ושמה "צל"ש – ציונות ליברליות שוויון". הוא לא התמודד בבחירות לכנסת ה־17.
Kiwi.com
נכון לשנת 2017 האתר נמצא בין חמשת האתרים הגדולים ביותר באירופה למכירת כרטיסי טיסה, עם מחזור שנתי של כ-700 מיליון יורו. מלבד בברנו, לאתר יש עובדים גם בברצלונה, ספרד ופראג. לקיווי יש שותפים במיקור חוץ בבלגרד, ברטיסלאבה, דאליאן (סין), קייב, מנילה, ספליט וזאגרב, סובה, פונה, נאשיק ואינדור (הודו), תוניסיה, מיאמי, בנגקוק, בייג'ינג וליובליאנה.
קלאודיו מונטוורדי
חייו ויצירתו
בשנת 1590 התחיל מונטוורדי לעבוד בחצר הדוכס וינצ'נצו גונזאגה במנטובה, כזמר ונגן ויולה דה גמבה, ובשנת 1620 היה למנצח החצר. עד שמלאו לו ארבעים עבד בעיקר על מדריגלים, ובסך הכול כתב תשעה ספרים של צורה מוזיקלית זו. הספר החמישי, שיצא לאור בשנת 1605, עמד בלב מחלוקת בין מונטוורדי לג'ובאני ארטוזי, שתקף את "חוסר התרבות" ו"חירויות היתר" של סגנון החיבור המודרני. את מתקפותיו ריכז במדריגלים מן הספר הרביעי. מונטוורדי השיב לו במבוא לספרו החמישי, שם הציע חלוקה של העיסוק המוזיקלי לשני זרמים, שאותם כינה "פרימה פראטיקה" ו"סקונדה פראטיקה": פרימה פראטיקה תהיה האידיאל הפוליפוני הקודם של המאה ה-16, עם קונטרפונקט זורם, כפוף לכללים מחמירים, הכנה לדיסוננסים ושוויון בקולות; סקונדה פראטיקה, לעומת זאת, תשתמש בקונטרפונקט חופשי הרבה יותר, עם היררכיה גדלה והולכת של קולות, במתן דגש לסופרן ולבס. גישה זו מייצגת מהלך בלתי מודע לעבר סגנון המונודיה החדש. הכנסתו של תפקיד קונטינואו אינסטרומנטלי לרבים מן המדריגלים בספר גם הוא סימן היכר מודרני במודע. נוסף לכך, הספר החמישי הציג התחלות של טונאליות פונקציונלית מודעת. הספר השמיני, שיצא לאור בשנת 1638, כלל את מה שמכונה המדריגלים dei guerrieri ed amorosi, שרבים רואים בהם דוגמה מושלמת לצורת המדריגל. כמכלול, שמונה ספרי המדריגלים הראשונים מדגימים את ההתפתחות העצומה מן המוזיקה הפוליפונית של הרנסאנס לסגנון המונודי, האופייני למוזיקת הבארוק. ספר המדריגלים התשיעי, שיצא לאור לאחר מות מונטוורדי, בשנת 1651, מכיל יצירות קלות יותר, כגון קנצונטות, שחוברו כנראה במהלך חייו ומייצגות את שני הסגנונות.
בשנים האחרונות לחייו חלה מונטוורדי, אך הדבר לא מנע ממנו את חיבורן של שתי יצירות המופת האחרונות שלו, ב-1641 האופרה ""שיבת אוּלִיסֶה למולדתו", וב-1642, האופרה האחרונה שהלחין "הכתרת פופיאה", המבוססת על חיי הקיסרית פופיאה ובעלה הקיסר נירון. "הכתרת פופיאה" נחשבת לאחד משיאי יצירתו של מונטוורדי. היא מכילה סצינות טראגיות, רומנטיות וגם קומיות (התפתחות חדשה באופרה), הצגה ריאליסטית יותר של הדמויות ומלודיות חמימות יותר מאלה שנשמעו קודם לכן. ביצועה דורש תזמורת קטנה יותר, ותפקיד המקהלה בו איננו בולט כל כך, מאפיינים אלה חשובים במיוחד עבור ביצוע פופולרי שנועד לחצות את חומות ארמונות המלוכה והאצולה, ואכן קהל היעד לאופרות אלה לראשונה היה מעמד הביניים.
גל נבו
2009
באליפות המכללות בשחייה של ארצות הברית (בריכת 25 יארד) שנערכה בטקסס במרץ 2009, זכה נבו במדליית כסף במשחה ל-400 יארד מעורב אישי תוך שהוא קובע את התוצאה הרביעית בטיבה בכל הזמנים - 3:38.00 דקות. בנוסף, סיים נבו במקום הרביעי באותה תחרות במשחה ל-200 יארד בסגנון מעורב אישי, בתוצאה של 1:42.79 דקות.
הרצל חקק
ביוגרפיה
עבד כמורה בבית הספר בית חינוך בירושלים בין השנים 1975 עד 1993. ב-1981 הוצב במקום ה-14 ברשימת התחיה לקראת הבחירות לכנסת העשירית.
מאז 1988 פעל בהתנדבות בערי פיתוח ובכפרי ילדים.
עדה מימון
עיינות
בשנת 1923 הגתה עדה מימון את רעיון הקמתה של חוות הכשרה למאתיים פועלות אשר יוכשרו מדי שנתיים במקום. היא פרסמה רשימות בביטאון תנועת הפועלות דבר הפועלת ובעיתון הפועל הצעיר בהן תיארה את הכפר, שיקום בשטח בן 500 דונם כשלושה קילומטרים וחצי ממערב לנס ציונה, שאדמתו התאימה לעבודה חקלאית והיה בטוח יחסית, שכן גבל עם אדמת המושבה. הצעתה להקמת חוות הכשרה כזו עלתה לראשונה בשנת 1927, בוועידה עולמית של ויצו. הוועידה קיבלה ההצעה והציעה לה לפנות בשמה של הנהלת ויצו העולמית ליושבת ראש ויצו רומניה, הגברת סלמה מרגריט מרגוליס. בוועידה עולמית של ויצו לשנת 1928 הכריזה מרגוליס שההסתדרות תקבל עליה לממן את הקמת המשק במשך ארבע השנים הראשונות. מימון העריכה את ההשקעה ב-21 אלף פאונד. עברו ארבע שנים עד החריש הראשון וחפירת הבאר הראשונה, בשנת 1929. בתוך ארבע עשרה שנה הפך משק הפועלות לבית ספר תיכון חקלאי.
קשיי החלוצות בחווה
מיום היווסדו של המשק נלחמו החלוצות בקדחת. בעזרת הקרן הקיימת לישראל ניקזו את מי הביצה, ולפני החריש עקרו במו ידיהן את הקוצים והשיחים סביב השטח המיועד. יתושי הקדחת שכנו בעיקר בביצה שליד נבי-רובין, באדמת הממשלה, שלא נקפה אצבע לייבוש ביצה זו. בשנתיים הראשונות לאחר הקמת המשק לא נרשם אף מקרה אחד של קדחת. אולם משנת 1934 עד שנת 1940 מגפת הקדחת הכתה קשות בפועלות. בכל זמן, היו פועלות רבות מושבתות עקב הקדחת. בין השנים 1937 ל-1939 נבנו עוד מבנים במשק, ומספר החניכות ומקרי הקדחת גדל בהתמדה. הסוף הגיע כאשר הקדחת הגיעה אל החיילים הבריטים אשר הוצבו בקרבת נבי-רובין, ורק אז החליטה הממשלה לייבש את הביצה. "בקרבת הביצה אשר ליד נבי-רובין שכן הצבא הבריטי, והממשלה נתנה דעתה לשמור על בריאותו. בזכותם נושענו גם אנחנו".
ועידת הפועלות
הוועידה הראשונה בבלפוריה "הוועידה הכללית הראשונה של פועלות ארץ-ישראל התכנסה בי"ז-י"ט אדר ב' תרפ"א. שונה הייתה ועידה זו מתחילתה ועד סופה מאסיפות-הפועלות שקדמו לה. בשנים שלפני המלחמה רגילות היו אסיפות-הפועלות להתכנס סמוך לוועידת-הפועלים. אספת הפועלות כאילו לא העזה לדון בנפרד בשאלותיה היא, בבעיות חיי הפועלת בעבודתה. ועידה זו הייתה הראשונה שעמדה כולה ברשות עצמה. בהכרת חשיבותה של שאלת העבודה לפועלת לרגל הרחבת עלייתן של החלוצות, התכנסו הפועלות הוותיקות, החלוצות הראשונות, עם העולות החדשות לחפש דרך חיים וחירות בעבודה. סדר-יום קצר נקבע לוועידה זו: האשה העובדת; עמדתנו בעבודה; המצב בעבודה; עליית החלוצות; הכשרתן בעבודה בישראל ומחוצה לה; מטרת הארגון וצורתו. בוועידה השתתפו ארבעים ושלוש צירות (עשרים מן היישובים החקלאיים ועשרים ושלוש ממחנות העבודות הציבוריות), נציגותיהן של ארבע מאות שמונים וחמש פועלות משלושים וששה מקומות עבודה. מלבד הצירות באו לפתיחת הוועידה אורחות ואורחים מכל קצוי הארץ".
טאנין
ישנם עצים המייצרים טאנינים בעת פגיעה ברקמותיהם, כאמצעי הגנה מפני בעלי חיים ומיקרואורגניזמים. הטאנינים המופרשים יוצרים על גבי הרקמה הפגועה מבנים שונים המכונים עפצים. טאנינים מצויים גם בפירות בוסר והם האחראים לטעם המר ולתחושת העקצוץ (עפיצות) בפה בעת אכילתם.
נוכחות הטאנינים באדמה
האבולוציה המתכנסת של קהילות צמחיות עשירות בטאנין התרחשה בקרקעות חומציות ועניות בחומרים מזינים ברחבי העולם. הטאנינים משמשים כמגינים נגד אוכלי עשב וכבקרים חשובים של תהליכי פירוק ותהליכי מחזור החנקן. עלים וחלקים אחרים של העץ אשוחית סיטקה, מין עץ שנמצא בניו זילנד, מתפרקים לאט הרבה יותר מאלה של רוב המינים האחרים. מלבד חומציותו, הצמח נושא גם חומרים כמו חומר הזגה ופנולים, בעיקר טאנינים, המזיקים למיקרואורגניזמים ומאטים את פירוקו בידיהם.
אייל שחר
ביוגרפיה
בשנת 2009 כתב שחר יחד עם ארנובייב את מילות סינגל הבכורה של בוגר כוכב נולד 4 מישל גוריאלשווילי, שנקרא "מלך לבדו". זהו שיר רוסי פופולרי במקור אותו הלחין גוריאלשווילי בעצמו, ואת המילים תרגמו אייל שחר ופיני ארונבייב. בינואר 2010 יצא לרדיו סינגל שני לגוריאלשווילי בשם "מחזיק שלא תיפול", אותו כתבו שחר וארונבייב ללחן של פיבוס. שחר ופיני כתבו את רוב אלבומו של מישל. באותה שנה נכנס השיר "השקט שנשאר" שכתב שחר לשירי מימון, לרשימת 20 השירים הגדולים במצעד פסקול העשור של ערוץ 24.
בשנת 2010 כתב שחר יחד עם סהר חגי והלחין בעצמו שיר שנקרא "לאן", לזמר הראל סקעת. השיר נבחר יחד עם שלושה שירים נוספים מתוך עשרות שירים, להתחרות על הזכות לייצג את ישראל באירוויזיון 2010. באפריל 2010 יצא לרדיו סינגל שלישי למישל גוריאלשווילי בשם "אנה תלכי", אותו כתבו אייל שחר ופיני ארונבייב ללחן של ארה גבורגיאן.
בשנת 2022 הוציא את הסינגל "עומד על צוק" - חידוש לשיר שיצא בעבר עם להקת היי פייב.
ברחל בתך הקטנה
בְּרָחֵל בִּתְּךָ הַקְּטַנָּה הוא ביטוי עברי ממקור תנ"כי, המורה על אמירת דבר בצורה מפורשת, מפורטת, וללא נתינת מקום לספק.
עמנואל קזקביץ'
קורות חיים
עמנואל קזקביץ' נולד ב-1913 בקרמנצ'וג (בתחומי האימפריה הרוסית, כיום באוקראינה) למשפחה יהודית. אביו היה סופר, עורך העיתונים היהודיים "קומוניסטישע פאן" (קייב), "דער שטערן" (חארקוב) ו-"ביראָבידזשאנער שטערן (בירוביג'ן). ב-1930 הוא סיים את לימודיו בבית הספר לטכנאים בחרקוב וב-1932 עבר יחד עם הוריו לבירוביג'ן - בירת המחוז היהודי האוטונומי במזרח ברית המועצות. תחילה הוא עסק בעבודות בנייה ואחר כך התמנה ליושב ראש קולחוז יהודי. בשנים 1933-1934 היה קזקביץ' מנהל תיאטרון יהודי מקומי. לאור אי-יכולתו לנהל את התיאטרון הוא הועבר לתפקיד מנהל הרפרטואר ובשנים 1935-1938 היה חבר מערכת העיתון "ביראָבידזשאנער שטערן", שאביו היה עורכו הראשי. במקביל הוא תרגם כמה מחזות ליידיש וכתב מחזה משלו, ואלו הועלו בתיאטרון היהודי המקומי.
הדורות הבאים
הצהרת אונסק"ו
2. הדורות הנוכחיים צריכים לחסוך מהדורות הבאים את מכת המלחמה. לשם כך עליהם להימנע מחשיפת הדורות הבאים לתוצאות המזיקות של סכסוכים מזוינים כמו גם לכל צורות אחרות של תוקפנות ושימוש בכלי נשק, בניגוד לעקרונות הומניטריים".
כפר מרמורק
שכונת מרמורק, לשעבר כפר מרמורק, היא שכונה בעיר רחובות שמאוכלסת ברובה על ידי עולים מתימן. השכונה הוקמה בשנת 1929 כמושב העובדים הראשון של עולי תימן בישראל.
קרב ים הפיליפינים
התגובה האמריקאית
מיצ'ר הניח שאם יצא כוח המשימה לקראת היפנים, עשוי להתפתח קרב שטח לילי בין הציים, ושאל את לי האם הוא מעדיף קרב שכזה. אף על פי שרוב אוניותיו עלו ביכולותיהן על האוניות היפניות, התנגד לי לרעיון מתוך מחשבה שצוותי האוניות אינם מיומנים דיים בסוג כזה של לחימה. מעט לאחר מכן, ביקש מיצ'ר רשות מספרואנס להפליג מערבה עם ליל על מנת להגיע לעמדה אידיאלית לשיגור גלי תקיפה אווירית עם שחר.
הפשיטות היפניות
המטוסים היפנים שהצליחו להתחמק מטייסת ההלקט נתקלו בהמשך במטוסים אמריקאים נוספים, שהפילו 16 מטוסים יפנים נוספים. המטוסים השורדים ערכו התקפה על המשחתות ירנל וסטוקהאם, אך לא הסבו להן נזק רב. שלושה או ארבעה מפציצים הצליחו לחמוק מבעד לחגורת ההגנה האמריקאית ואחד מהם הצליח לפגוע ישירות באוניית המערכה דרום דקוטה ולגרום לאבדות רבות, אך לא לנטרלה. אף לא מטוס יפני אחד הצליח להגיע לנושאות המטוסים האמריקאיות.
בשעה 11:07 איתרו האוניות האמריקאיות גל התקפה נוסף וגדול בהרבה. גל זה הכיל 109 מטוסים. הפעם ירטו אותם הטייסים האמריקאים במרחק של 97 ק"מ מהכוח, ולפחות 70 מהם הופלו עוד בטרם הגיעו לאוניות. שישה מטוסים תקפו את השייטת של מונטגומרי תוך שהם מסבים אבדות ונזק לשתי נושאות מטוסים, אך ארבעה מתוכם הופלו לבסוף. קבוצה קטנה של מפציצי טורפדו תקפה את אנטרפרייז, אך לא השיגה פגיעה ישירה, ושלושה מפציצי טורפדו נוספים תקפו את פרינסטון, אך הופלו כולם. בסיכומו של דבר, מתוך 109 המטוסים שהרכיבו את הגל השני הופלו 97.
תוצאות הקרב
ארבעת גלי התקיפה היפנים מנו 373 מטוסים מנושאות מטוסים, מהם שבו 130, והשאר הושמדו בקרבות אוויר, או בעת טביעת שתי נושאות המטוסים ביום הקודם. בסוף היום השני הסתכמו האבדות בשלוש נושאות מטוסים, 433 מטוסים מנושאות מטוסים וכ-200 מטוסים מבסיסים יבשתיים. האבדות בצד האמריקאי היו 23 מטוסים לאחר היום הראשון ו-100 ביום השני, רובם כתוצאה מנחיתת אונס לילית.
פעם בשבוע עם תם אהרון
בדצמבר 2020 עם סיום העונה השלישית פורסם כי התוכנית תרד מהמסך, לקראת תוכנית בפורמט חדש שיגיש תם אהרון בתאגיד.
קאפ-האיסיין
היסטוריה
בשנת 1807, התפצלה האיטי לשני חלקים, החלק הדרומי בהנהגת אלכסנדר פטיון, והחלק הצפוני תחת שלטונו של אנרי כריסטוף. כריסטוף, שחשש שיתנקשו בחייו, הקים יחד עם תומכיו את ממלכת צפון האיטי, והוא קרא לעיר הבירה על שמו; קאפ-אנרי. כריסטוף, חולה וחושש מהפיכה, התאבד ב-8 באוקטובר 1820, בנו ויורשו ז'אק ויקטור הנרי, אז בן שש עשרה, נרצח על ידי המהפכנים עשרה ימים לאחר מכן. ז'אק פייר בויאר, אז מנהיג הדרום, הצליח לאחד בין חלקי המדינה ללא קרב.
רעידת האדמה בהאיטי, 2010
בעקבות האסון שהתרחש ב-12 בינואר 2010, נהרסו מתקני הנמל הימי הגדול במדינה בפורט-או-פרנס, שימש הנמל בעיר להעברת סיוע הומניטרי למדינה.
התפוצצות מכלית דלק, קאפ-האיסיין, 2021
ב-14 בדצמבר 2021 התפוצצה מכלית דלק בצפון העיר קאפ-האיסיין. מכלית דלק, שניסתה להימנע מהתנגשות באופנוע התהפכה, דבר שגרם לפיצוץ ולשרפה שהרגו 75 אנשים ופצעו מעל ל-100 נוספים. ראש ממשלת האיטי, אריאל אנרי, הכריז על שלושה ימי אבל לאומיים בשל האירוע.
מצודת לה פרייר
מצודת לה פרייר הידועה גם טירת אנרי כריסטוף שוכנת בפסגת הר בונה א ל'אווק, כ27 קילומטרים דרומית לקאפ-האיסיין וכ-8 קילומטרים דרומית לעיירה מילו. המבצר הוא המבצר הגדול ביותר בחצי הכדור המערבי, ובשנת 1982 הוכרזה כאתר מורשת עולמית יחד עם ארמון סנסוסי הסמוך.
תחבורה
שדה התעופה המקומי הקרוי על שם נשיא ונצואלה לשעבר, הוגו צ'אווס, הוא שדה התעופה השני בגודלו בהאיטי. בעיר גם נמל ימי, השני בגודלו במדינה.
אליפות ה-WWE
היסטוריה
ב-9 בדצמבר 2001, כריס ג'ריקו זכה באליפות ה-WWE ובאליפות ה-WCW וכך הפך לאלוף הבלתי מעורער. אחריו זכו באליפות לפי הסדר - טריפל H, האלק הוגאן, אנדרטייקר, דה רוק וברוק לסנר.
ב-21 באפריל 2002, ברוק לסנר, שהיה האלוף הבלתי מעורער, חתם על בלעדיות לסמאקדאון ולכן האליפות נהייתה שייכת לסמאקדאון, ול-Raw לא הייתה אליפות עולמית.
ב-11 ביוני 2006, ג'ון סינה הפסיד את התואר לרוב ואן דאם (שהיה ב-ECW) ושוב Raw נשארה בלי האליפות העולמית.
ב-29 באפריל 2008 התקיים קרב הדחות מרובע בין אלוף ה-WWE רנדי אורטון, טריפל H, ג'ון סינה וג'ון "בראדשו" לייפילד. במהלך הקרב אייץ' ואורטון נותרו אחרונים בזירה ולבסוף טריפל H הצליח להדיח את רנדי אורטון ולזכות באליפות בפעם השמינית בקריירה שלו.
ב-4 באוקטובר 2009 רנדי אורטון החזיר לעצמו את תואר האליפות לאחר ניצחון על ג'ון סינה באירוע "גיהנום בכלוב".
ב-11 באוקטובר 2009 סינה החזיר לעצמו את תואר האליפות לאחר ניצחון על רנדי אורטון בקרב "איש הברזל" באירוע Bragging Rights.
ב-19 בספטמבר 2010 בליל האלופים 2011 רנדי אורטון ניצח את אדג', ג'ון סינה, כריס ג'ריקו, וייד בארט ושיימוס בקרב הדחות כאשר הדיח אחרון את האלוף שיימוס.
ב-9 ביוני 2014, האליפות התפנתה לאחר שנלקחה מדניאל בריאן על ידי סטפני מקמהן וטריפל H מפני שבריאן נזקק לניתוח בצוואר.
ב-17 באוגוסט 2014, ברוק לסנר הביס את ג'ון סינה וזכה באליפות.
ב-5 באפריל 2020 באירוע רסלמניה 36, דרו מקינטייר ניצח את ברוק לסנר וזכה באליפות.
פלאו דה לה מוזיקה קטלנה
פלאו דה לה מוזיקה קטלנה (בקטלאנית: Palau de la Música Catalana; באופן מילולי: "ארמון המוזיקה של קטלוניה") הוא אולם קונצרטים בברצלונה שבספרד.
ביואיק מודל B
ביואיק מודל B
מחיר הדגם בהשקה עמד על 950 דולר.
הושי סאטו
ביוגרפיה של הדמות
על פי צג מסך מחשב, אשר בקושי נראה בפרק "In a Mirror, Darkly", ונלקח ממאגרי הזיכרון של הדיפאיינט (NCC-1764), סאטו נולדה בקיוטו, יפן. היא סייעה בפיתוחו של המתרגם האוניברסלי. לבסוף היא מתחתנת עם אדם בשם טקאשי קימורה, ותפרוש מצי הכוכבים בדרגת לוטננט-קומנדר.
ממשלת מנואל ואלס
הממשלה הורכבה מ-15 שרים מהמפלגה הסוציאליסטית (PS) ושני שרים מהמפלגה הרדיקלית השמאלנית (PRG). הייתה זו הממשלה השלישית תחת נשיאותו של פרנסואה הולנד. בהשוואה לממשלה הקודמת, ממשלת ארו השנייה, זו ממשלה קטנה יותר, שחברים בה 16 שרים בלבד, לעומת 20 שרים שהיו בממשלתו של ז'אן-מארק ארו.
מנואל ואלס הוא ראש הממשלה הראשון שלא נולד בצרפת. הוא נולד בברצלונה, וקיבל אזרחות צרפתית ב-1982, בגיל 19.
אנרכיזם וחברה
קווי מתאר של חברה אנרכיסטית
מאמצים רבים הושקעו בניסיון להסביר כיצד חברות אנרכיסטיות יקדמו ערכים אלו. באופן כללי, אנרכיסטים מסכימים על הנקודות הבאות בכל הנוגע לחברה אנרכיסטית עתידית:
אליפות אסיה בכדורסל
היסטוריה
אליפות הקונפדרציות של אסיה נפתחה במנילה ב-1960, ומטרתה הייתה להעלות את הקבוצה האסייתית הטובה ביותר לטורניר הכדורסל של המשחקים האולימפיים. בארבע התחרויות הבאות זכתה שלוש פעמים באליפות, בעוד  ניצחה בגמר את הפיליפינים ב-1965. נבחרות, יפן ופיליפינים זכו בשלושת הטורנירים שלאחר מכן, עד שנבחרת סין זכתה לראשונה בטורניר בשנת 1975 ומאז הפכה לדומיננטית.
פורטסמות' (וירג'יניה)
פורטסמות' (באנגלית: Portsmouth) היא עיר עצמאית במדינת וירג'יניה שבארצות הברית. נכון ל־1 באפריל 2020, אוכלוסיית העיר עומדת על 97,915. העיר היא חלק מאזור מטרופוליטני גדול יותר הנקרא האמפטון רודס שבו מתגוררים כ־1.7 מיליון תושבים.
סקיילרק 1
סקיילרק 1 (Skylark; מאנגלית: עפרוני השדה), הוא כטמ"ם טקטי למשימות סיור ואיסוף מודיעין בטווח קצר ("מעבר לגבעה") מתוצרת "חץ הכסף", חברה-בת של אלביט מערכות. גרסה מוגדלת-ממדים ומשופרת יכולות של הסקיילרק 1 היא הסקיילרק 2.
טרוור מורגן
קריירה
פרסומו הראשון הגיע לאחר הופעתטו בסרט הקומדיה "Family Plan" מ-1997, בתפקיד אלק מקנזי. פרסום זה הוביל אותו להופיע ב"ההרפתקה הגדולה של ברני" בשנה שלאחר מכן.
לוקיוס קסיוס לונגינוס
קסיוס לונגינוס היה בן למשפחת נוביליטאס. בשנת 30 מונה לקונסול על ידי טיבריוס ולאחר מכן היה פרוקונסול באסיה, בשנת 33 טיבריוס חיתן את לונגינוס עם נכדתו דרוסילה, בשנת 36-37 ציווה קליגולה על הזוג להתגרש, לפי כמה מן המקורות כך שהוא עצמו יוכל לקיים יחסי עריות עם אחותו, אולם יש חוקרים רבים שמפקפקים במסורות הללו. בשנת 40, ציווה קליגולה על הבאתו של קסיוס לרומא בשלשלאות ורציחתו, בהתבסס על נבואה של אורקל, לפיה קסיוס ינסה להתנקש בחייו.
מועצה אזורית הגליל התחתון
גאוגרפיה
יישובים נוספים באזור, המוכרים כערים ומועצות מקומיות נפרדות הם כפר תבור, יבנאל, מגדל (המוקפים בתחומי המועצה) כפר כמא, כפר תבור וטבריה (הגובלות במועצה).
מדליית מעבר לים
תיאור המדליה
הסרט הוא בצבע כחול שמיים עם שלושה פסים לבנים, שני הפסים שבצדדים הם בעובי 2 מ"מ והאמצעי הוא בעובי של 7 מ"מ. המדליה היא עגולה ועשויה מכסף. בחזיתה מוטבעת מריאן עם הכיתוב "République française" (הרפובליקה הצרפתית). בצדה השני מוטבע גלובוס עם הכיתוב "Médaille d'Outre-Mer" (מדליית מעבר לים).
קריינא דאיגרתא איהו ליהוי פרוונקא
מקור הביטוי
לפי המתואר בתלמוד הבבלי במסכת סנהדרין, לפני שהרג פינחס את זמרי בן סלוא על שבעל את כזבי בת צור הנכרית, הוא ניהל דיאלוג קצר עם משה:
כלומר: אם כך לימדתיך, אל תדבר, קום ועשה מעשה.
נמרוד אשל
פעילות תרבותית
הוא למד ולימד במכללה החברתית-כלכלית.
מאיומי אאוקי
ביוגרפיה
אאוקי נולדה ביאמאגה שבמחוז קומאמוטו.
קפה גרג
היסטוריה
ב3 השנים האחרונות קפה גרג חתומה על הסכם חסות עם קבוצת הכדורסל מכבי תל אביב, לפיו יופיע הלוגו של החברה על גב החולצה של שחקני הקבוצה בכל משחקיה הרשמיים של הקבוצה – הן בליגה הישראלית והן ביורוליג, חוזה חסות העומד על 1.2 מיליון שקל לשנה.
על פי הערכות כלכליסט בשנת 2019, מחזור המכירות המוערך של קבוצת קפה גרג קרוב למיליארד שקל בשנה עם מחזור בעלות של 100 מיליון שקל בשנה ותקציב פרסום של 5 מיליון שקל.
הערות שוליים
6. כלכליסט, אורנה יפת, https://m.calcalist.co.il/Article.aspx?guid=3760843 22 באפריל 2019
ג'יימס בירד
קריירה
בתחילה הוא ניסה את כוחו כזמר וכשחקן, ועבר לעיר ניו יורק ב-1937. לאחר שלא נחל הצלחה רבה בתיאטרון, הוא וחברו, ביל רודס, רכבו על גל מסיבות הקוקטייל בכך שפתחו חברת קייטרינג בשם: "הור ד'אובר בע"מ", דבר שהוביל לפרסום ספר הבישול הראשון של בירד, Hors D'Oeuvre and Canapés, אסופת מתכוני הקייטרינג. בעיות בקיצוב המזון בתקופת מלחמת העולם השנייה גרמו להפסקת עסק הקייטרינג. ב-1946, הוא הופיע בתוכנית הבישול הטלוויזיונית I Love to Eat ברשת NBC, ומכאן החלה עלייתו כסמכות אוכל אמריקאית בולטת.
קרל דניץ
שנותיו האחרונות
בשנת 1965 נערכה נגדו חקירה על כך שלא נתן חנינה לחייל שהורשע בעריקה מהצי בימים האחרונים של מלחמת העולם השנייה. דניץ טען שרצה לשמור על משמעת בצי כדי שיהיה ניתן להציל חיילים שנמלטו מגרמניה המזרחית, והתיק נסגר ללא הגשת כתב אישום.
חיים אישיים
קרל דניץ נישא ב-1916 לאינגבורג ובר (Weber ,1962-1894), בתו של הגנרל הגרמני אריך ובר (1860–1933). לזוג נולדו שלושה ילדים: אורסולה (1917–1990), קלאוס (1920–1943) ופטר (1922–1943). הבן פטר שירת אף הוא בצי הצוללות הגרמני, ונהרג בשנת 1943, כאשר הצוללת בה שירת הוטבעה. לאחר שאחיו נהרג, הועבר קלאוס לתפקיד עורפי. עם זאת, הוא עלה ביוזמתו על ספינת טורפדו אשר ערכה פשיטה בסמוך לחופי אנגליה. הספינה הוטבעה במהלך הפשיטה, והוא נהרג.
קוג'ו
עלילת הספר
העלילה מתרחשת בעיר קטנה בשם קאסל רוק שבמדינת מיין.
סקוונסר
ניתן אפילו לרשום את קטעי המידי בתווים ואז אוטומטית להפוך את התווים לקובץ מידי מוקלט. הקלטות אודיו אפשר לעשות בעזרת כרטיסי קול חיצוניים שמחברים בין המחשב לכלי הנגינה.
ליגת העל האיסלנדית
ליגת העל האיסלנדית (או בשמה המסחרי "בסטה-דיילד קרלה"; באיסלנדית: Besta-deild karla) היא ליגת הכדורגל הבכירה באיסלנד. הליגה הוקמה בשנת 1912 ומשוחקת ברצף מאז. הקבוצה בעלת מספר התארים הרב ביותר היא KR רייקיאוויק שזכתה ב-27 אליפויות.
דיאנה סילברמן-קלר
ביוגרפיה
דיאנה סילברמן-קלר נולדה בארגנטינה ועלתה עם משפחתה לישראל ב-1964. למדה לתואר ראשון בהיסטוריה כללית, וספרות ולשון צרפתית באוניברסיטת בן-גוריון בנגב ולתואר שני ושלישי בחינוך באוניברסיטה העברית בירושלים.
קייל אבל
פעילותו בתחום התיאטרון
אחרי המלחמה השתמש אבל במחזותיו ביסודות מיסטיים מורכבים, במשלים ("פרבולות") ובסמלים. ב-1947 הועלתה על הבמה הדרמה האלגורית Dage paa en sky (ימים על ענן) המזהירה מפני סכנת המלחמה הגרעינית. העלילה מתרחשת בעולם האלילות יווניות שבאולמיפוס ובמוחו של מדען אובדני. יצירה ידועה אחרת של אבל היא מחזה-החלומות Den blå pekingeser ("הפקינז הכחול", 1954) המתרחש גם הוא בראשו של אדם, בזמן שאהובתו לשעבר מאוימת במוות. מסר המחזה הוא לשבור את הבדידות ולהשלים עם החיים. הדרמות Andersen eller hans livs eventyr (אנדרסן או הרפתקת חייו) (1955) ו-Kameliadamen (1959) (הגברת עם קמליות, גרסה אישית לפי המחזה של אלכסנדר דיומא הבן) ו-Skriget (הצעקה) (1961) טעונות השקפה פסימית. עלילת המחזה "הצעקה" מתרחשת בארבע רמות שונות - אגדית (שבה צפורים מדברות בצריח של כנסייה), של חיי יום-יום, סוריאליסטית, וביבלית-תנ"כית.
אומדנא
נתינת גט
משנה זו נקראת בתלמוד על שמו של רבי שמעון שזורי, שמחזק את דיני האומדנא, ומוסיף שלא רק באדם היוצא ליהרג, שהוא לחוץ מאוד ויישוב דעתו נלקח ממנו שניתן להשתמש באומדנא זו למרות שלא אמר בפירוש לתת את הגט לאתו, אלא גם באדם המפליג בספינה ועובר לחוץ לארץ, (בעבר נהוג היה לתת גט במצב כזה, שכן קשה היה לאשה לדעת אם בעלה מת, אם היה במדינה רחוקה, בהיעדר מכשירי קשר), גם באדם כזה שמבקש לתת לאשתו גט כדי שלא תתעגן אבל אינו לחוץ כל כך כמו מי שמוציאים אותו להורג, ניתן לסמוך על אומדנא זו.
אומדנא ככלי לבירור עובדתי
הראשונים הביעו דעות שונות באשר למקומה של אומדנא בדיני ממונות:
מקור הכלל
הגמרא מספרת על שתי נשים שבאו לדין תורה לפני רבא, האחת תבעה את השנייה בסכום כסף, והשנייה כפרה והכחישה את כל המעשה. מתקנת חכמים, במקרה כזה צריכה האשה שנתבעה להשבע שבועת היסת, כדי להפטר מהתשלום. אך אשתו של רבא, שהייתה בתו של רב חסדא העידה לפניו, כי אותה אשה נוהגת להזכיר שם שמים לבטלה וחשודה על השבועה. רבא אמר, כי מכיוון שיודע הוא שאשתו לא משקרת מעולם הוא סומך עליה בעיניים עצומות.
סארה עידאן
ביוגרפיה
עידאן היא זמרת, בוגרת בית הספר MI) Musicians Institute) באמנויות הבמה בלוס אנג'לס, בדגש על ג'אז ומוזיקה עכשווית. לאחר שקיבלה את התואר שלה, היא החלה לכתוב מוזיקה ולהופיע בלוס אנג'לס. היא כתבה, הלחינה וביצעה שיר בשם "Just for you" עבור הסרט המצרי "אל-קרד ביתכלם" (القرد بيتكلم). החל מהשנים 2016–2017 היא הופיעה פעמים רבות בטלוויזיה המצרית. היא מנגנת על פסנתר, גיטרה ומפוחית, ושרה בשפות אנגלית, ערבית, ספרדית, פורטוגזית וצרפתית.
מצלמה
פורמט בינוני (120)
דיגיטליות: ישנה כניסה הדרגתית של מצלמות דיגיטליות לפורמט זה, ורוב ההיצע הוא של גב בעל חיישן דיגיטלי במקום סרט. המחירים של מצלמות ואביזרים דיגיטליים לפורמט זה גבוה מאוד, וזאת עקב הצורך לייצר חיישן גדול (כ-4X5 ס"מ) ושוק קטן. הגב הדיגיטלי המסחרי הראשון הוצע על ידי חברת Leaf בשנת 1991 והציע רזולוציה של 4 מגה פיקסל בפורמט ריבועי. היום ניתן לרכוש גבים של חברת Leaf וחברת Phase One המציעים רזולוציה של 80 מגה פיקסל.
359
אירועים
בשנה זו נקבע לוח שנה עברי קבוע על ידי הלל נשיאה (המכונה "הלל השני"), מצאצאי רבי יהודה הנשיא, את חשבונות לוח השנה העברי כפי שהוא מקובל עד לימינו. מאז לא נוהגים לקדש ראשי חדשים לפי ראיית הירח אלא לפי חשבונותיו של הלל. כמו כן בוטל עיבור השנה לפי מציאת האביב בארץ ישראל והחלו לעבר שנים לפי מחזור של 19 שנים.
אלכסנדרין טינה
מסעות בצפון מזרח ומרכז אפריקה
במעלה נהר באהר אל גזאל הם הגיעו לגבול המסע ב־10 במרץ. הם המשיכו במסע יבשתי עד ג'בל קוסנגו, על גבול מדינת ניאם-ניאם (הגבול בין סודאן הנוכחית ומדינת קונגו). במהלך המסע כל אנשי המשלחת סבלו קשות מחום. סטיודנר נפטר באפריל ואמה של אלכסנדרין ביולי, ואחריה שתי העוזרות ההולנדיות. לאחר עייפות וסכנות רבות, שארית המשלחת הגיעה לחרטום בסוף מרץ 1864, כאשר דודה של אלכסנדרין שנשארה בחרטום, נפטרה גם היא. אלכסנדרין טינה קברה את דודתה ואת עוזרתה האחת והחזירה את גופת אמה ואת העוזרת השנייה לקהיר.
הרופא וגרושתו
דינה
רינה דודאי וזהבה כספי רואות את תיאורה של דינה כמורכב משתי תבניות: תבנית האחות ותבנית האישה. בתבנית האחות דינה היא בעיני הרופא דמות טהורה ללא פגם, ואילו בתבנית האישה היא יצרית וארוטית. הן בוחנות את הסיפור כתהליך השתלטותה של תבנית האישה על תבנית האחות: "ככל שתבנית האישה תתחזק, כן תהפוך דינה בעיני המספר לדמות יותר ויותר יצרית".
זיקה לרומן "אורח נטה ללון"
ראשיתו של "הרופא וגרושתו" כחלק מהטיוטות של הרומן "אורח נטה ללון", אך הוא ראה אור בדפוס כסיפור עצמאי. לראשונה פורסם כסיפור עצמאי במאסף "בַּכּור" בשנת ה'תש"א. במהדורה הראשונה של כל סיפוריו של שמואל יוסף עגנון, נכלל הסיפור בקובץ "אלו ואלו", שיצא לאור בשנת 1941, ובמהדורה השנייה, שיצאה לאור בשנת 1953, הועבר הסיפור לקובץ "על כפות המנעול". בין שלוש גרסאות אלה של הסיפור קיימים שינויי נוסח מעטים.
"אורח נטה ללון" מוסיף פרטים על הרופא, שלא נכללו ב"הרופא וגרושתו": הרופא הוא צמחוני, וחרף יחסו הטוב לחוליו, אינו זוכה ליוקרה מקצועית: "חולה שיש בידו לשלם לרופא קורא לרופא אחר, ומי שאין בידו לשלם קורא לדוקטור מילך". בדומה לגרושתו, אף הרופא נישא בשנית, ומסופר כי "קובה ואראלה מכינים עצמם לעלות לארץ ישראל".
פרנצ'סקה קוצוני
פרנצ'סקה קוצוני (באיטלקית: Francesca Cuzzoni; 1700–1770) הייתה זמרת סופרן איטלקייה. בנעוריה למדה אצל פרנצ'סקו לאנצי.
הר אלן (קולומביה הבריטית)
ההר מתנשא לגובה של 260 מטרים מעל סביבתו.
לקריאה נוספת
• Emerson Sanford, Janice Sanford Beck, Historic Hikes Around Mount Assiniboine & in Kananaskis Country, P 125
סוצ'אבה
היסטוריה
בין השנים 1565-1348 הייתה סוצ'אבה בירת נסיכות מולדובה. העיר נזכרת פעם ראשונה במסמך משנת 1388 כשהייתה בשלטונו של הנסיך פטרו מושט (Petru Muşat), שליט נסיכות מולדובה בין השנים 1391-1375. הנסיך שטפן הגדול מת בה ב-1504, ועל שמו "מצודת שטפן הגדול". הוא בנה כנסייה כל פעם שניצח אויב. אלכסנדרו לאפושניאנו שהיה נסיך מולדובה פעמיים ובתחילת תקופת נסיכותו השנייה (בין אוקטובר 1564 ל-5 במאי 1568) העביר את הבירה ליאסי (תקופת נסיכותו הראשונה הייתה בין ספטמבר 1561 ל-18 בנובמבר 1552).
חבייר אורוטי
נבחרת לאומית
אורוטי שיחק 5 פעמים במדי נבחרת ספרד בין 1978 ל-1980. הוא היה בסגל הנבחרת לגביעי העולם 1978, 1982, ו-1986 וליורו 1980 אך לא שותף באף משחק. בנוסף, שיחק פעמיים במדי נבחרת חבל הבסקים ב-1979 וב-1980.
סוצ'אבה
הקהילה היהודית
במרץ 1949 (תש"י) השלטונות אסרו את הפעילות הציונית. למרות זאת היו גלי עלייה בנקודות זמן שבהם התירו השלטונות לעלות כמו בתחילת שנות ה-50, בשנות ה-70 ושנות ה-80. אך יהודים שהגישו בקשות לעלות בזמנים אחרים כמו בתחילת תשי"ד (סוף 1953) פוטרו מעבודתם או סולקו מלימודיהם באוניברסיטה. בסוף שנות ה-70 היו 600–700 יהודים בעיר והיום הם מונים עשרות בודדות. היו יהודים לא מעטים שהיגרו למדינות המערב באירופה וצפון אמריקה.
היכל טוטו חולון
היכל טוטו חולון הוא אולם רב תכליתי הממוקם בחולון. האולם נחנך בחודש מרץ 2015 ומשמש את קבוצת הכדורסל הפועל חולון. האולם ממוקם במתחם פארק פרס שבעיר.
תיאור ההיכל
שטח המבנה בקומפלקס היכל הספורט הוא כ-13,000 מ"ר וההיכל מכיל 5,500 מקומות ישיבה. המושבים באולם בצבע סגול. לאולם יש גם עתודת הרחבה של עוד מאות מקומות ישיבה לצורך גידול עתידי. לצד האולם המרכזי בקומפלקס, הוקם אולם רב תכליתי בשם "האנגר בפארק" בשטח של 1,200 מ"ר שרוצף בפרקט ומשמש כמגרש אימונים בהתעמלות וכאולם אירועים. ההיכל החליף את אולם הפחים כאולמה הביתי של הפועל חולון.
היסטוריה
בחודש נובמבר 2019 האולם אירח את אליפות אירופה בהתעמלות אקרובטית, ואת מופע הפרימיירה של להקות המחול הייצוגיות "הורה רעים חולון" - "אחישראלי" (בשיתוף האמנים רוני דלומי, הראל סקעת ועדי כהן).
סמוריים
תיאור המשפחה
בישראל מצויים בטבע חמישה מינים של סמוריים: לוטרה אירופית, סמור משויש, דלק סלעים, גירית מצויה וגירית הדבש. ייתכן שגם המין חמוס השלגים חי בחרמון, אחרי שנכחד מעוד אזורים בארץ. כמו כן מגדלים בבית את החמוס המבוית.
סיסטמטיקה וטקסונומיה
חלוקות מסוימות רואות בפנדה אדומה אחד מסוגי המשפחה. אך יש להזכיר כי בעבר השתייך לדוביים ולראקוניים. כיום נמצא במשפחה משל עצמו.
רבייה
אסטרטגיות הרבייה שונות בין המינים. מרביתם פוליגמיים. מספר מינים חברותיים ואחרים יחידאים. מבנה חברתי בקבוצה משתנה ממין למין. הזדווגות ממושכת מעודדות את הביוץ, והפריה לא מתרחשת אלא כעבור שעות אחדות מתחילת קיום יחסי המין.
הסמוריים והאדם
מינים רבים ניצודים בידי האדם שחושק בפרוותיהם (חלקם יקרות ערך). מינים מסוימים עברו ניסיונות ביות ומגודלים כחיות שעשועים.
צבוע מפוספס
פרווה
בחורף, הפרווה היא בדרך כלל בצבע אפור מלוכלך-חום או אפור מלוכלך. שערות הרעמה בצבע אפור בהיר או לבן בבסיס וחום או חום כהה בקצוות. הצוואר כהה, חום אפרפר, חום-אפור או שחור, ואילו החלק העליון של הראש והלחיים בצבעים בהירים יותר. האוזניים כמעט שחורות. נקודה שחורה גדולה קיימת בקדמת הצוואר והיא מופרדת מהסנטר על ידי פרווה בהירה. פרווה כהה עולה מהאגפים העולים לחלק האחורי של הלחיים. המשטח הפנימי והחיצוני של הרגליים הקדמיות מכוסים בכתמים כהים קטנים ופסים רוחביים. לאגפים ארבעה פסים אנכיים כהים ושורות של כתמים מפוזרים. המשטח החיצוני של הירכיים כולל 3–4 רצועות כהות אנכיות או אלכסוניות מובחנות המתמזגות לפסים רוחביים בחלק התחתון של הרגליים. קצה הזנב שחור עם גוון תחתון לבן.
בישראל
בנוסף, לצבוע המפוספס יצא שם רע בארץ, למרות שמעולם לא אירע מקרה של תקיפת אדם על ידי צבוע בארץ.
אבולוציה
ייתכן כי המין צבוע מפוספס התפתח מהמין hyenas namaquensis שחי באפריקה בתקופת הפלאוקן. מאובני צבוע מפוספס נפוצים באפריקה, רובם מאמצע תקופת הפליסטוקן ואפילו עוד מתקופת ווילפרנצ'יאן. מכיוון שמאובני צבוע מפוספס נעדרים מאזור הים התיכון, סביר להניח כי המין פלש מאוחר יחסית לאירואסיה, שככל הנראה התפשט מחוץ לאפריקה רק לאחר הכחדתם של הצבועים הנקודים מאסיה בסוף עידן הקרח האחרון. הצבוע המפוספס חי זמן מה באירופה בתקופת הפליסטוקן לאחר שהיה נפוץ במיוחד בצרפת ובגרמניה. הם חיו גם במונטמאורין, הולאברון בהונגריה, מערת פורנינה בפורטוגל ומערות ג'ניסטה בגיברלטר. גוף הצבוע המפוספס שחי באירופה היה דומה במראהו לזה שחי כיום, אך היה גדול יותר והיה דומה למדי לצבוע החום.
תזונה
הצבוע המפוספס הוא בעיקר אוכל נבלות הניזון בעיקר מפגרי חיות בשלבים שונים של פירוק, עצמות טריות, סחוסים, רצועות ומח עצם. הצבוע מוחץ עצמות ארוכות לחתיכות קטנות ובולע אותן, אם כי לפעמים עצמות שלמות נאכלות שלמות. הצבוע אינו בררן באוכל, אם כי הוא סולד מבשר נשרים. מדי פעם הצבוע יתקוף ויהרוג כל בעל חיים שהוא יכול להתגבר עליו. הוא צד את טרפו על ידי הורדתו למטה, תפיסת צלעותיו או מפשעותיו וגרימת פצעים אנושים על ידי קריעת הקרביים. בטורקמניסטן, המין תועד כניזון מחזירי בר, פראים, דורבנים וצבים.
יחסים עם טורפים אחרים
הצבוע המפוספס מתחרה בזאב האפור במזרח התיכון ובמרכז אסיה. עם זאת, במרכז אסיה חלק גדול מהמזון של הצבוע מגיע מפגרים שנהרגו על ידי זאבים. צבוע מפוספס דומיננטי יותר מזאב אחד, אך להקת זאבים יכולה להרחיק צבוע בודד מפגרים. בנוסף, ידוע כי שני המינים חולקים מאורות מדי פעם, ומקרים נדירים נצפים גם צבועים מפוספסים חיים בין להקות זאבים, כשכל אחד מהמינים איננה גורם לרעת השני. שני הטורפים עשויים להפיק תועלת מברית יוצאת דופן זו, מכיוון שלצבועים יש חושי ריח טובים יותר וכוח רב יותר, והזאבים עשויים להיות טובים יותר במעקב אחר טרף גדול.
תקיפת בני אדם
בנסיבות רגילות, צבועים מפוספסים הם ביישנים ביותר בסביבת בני אדם, אם כי הם עשויים להראות התנהגויות תוקפניות כלפי אנשים בלילה. במקרים נדירים צבועים מפוספסים טרפו בני אדם.
העפלה מארצות המזרח
ההעפלה מארצות המזרח היא פרק העלייה הבלתי חוקית (מבחינת שלטונות המנדט הבריטי) ממדינות האסלאם לעבר ארץ ישראל, בעיקר בדרכי היבשה.
צפון אפריקה
השליחים, בדגש על אפרים בן חיים (פרידמן), המשיכו לפעול לסירוגין. הם חזרו לארץ ושוב לצפון אפריקה. לאפרים היו קשרים עם הממונה על העלייה הבלתי לגלית (עלייה ב'), והוא שכנע אותו לאפשר העפלה מחופי צפון אפריקה. הוא התעקש שלא לקחת את המעפילים לצרפת. לדעתו הפלגה מחופי אפריקה לארץ תעלה את המודעות של היהודים ותעורר אותם לעלייה.
ב 3.1947 הוקם מחנה ההעפלה הראשון בקרבת הים. המחנה נפתח מיד אחרי חג הפסח והכוונה הייתה לפעול בתנאי מזג אוויר נוחים בהם ניתן לשהות בשדה. (בפועל תפקדו מחנות אלו כתשעה חודשים!! עד תחילת החורף) מארגני המחנה התכוונו להחזיק בו את היהודים רק שבוע – שבועיים עד בא האנייה, אך למעשה האנייה הראשונה הגיעה רק לאחר כחודשיים. בזמן שחיכו לאנייה נאלצו היהודים למכור את מעיליהם כדי להשיג אוכל.. הם עזבו את בתיהם שלא על מנת לחזור וקיוו להגיע מהר לארץ ישראל. בתאריך 11.5.1947 יצאה האנייה הראשונה שנקראה "יהודה הלוי" לארץ. גם היא התגלתה בעוד מועד ומאות הנוסעים שעל סיפונה נלקחו לקפריסין.
צרעות עכבישים
בדרום אמריקה נקראים כל מיני הצרעות האלה "מרבונטה" (marabunta) או "מרימבונדו" (marimbondo), ובחלקים של ונצואלה וקולומביה הם קרויים "matacaballos", כלומר "הורגי סוסים". מין בהיר וגדול של הצרעות בברזיל נקרא "fecha-goela", כלומר "נועל גרון", כשהכוונה היא לאפקט של העקיצה.
השער להודו
המבנה
השער תוכנן בידי האדריכל הסקוטי ג'ורג' ויטט (George Wittet), ומופיעים בו אלמנטים אירופאים לצד סממנים מהתרבות ההודית והמוסלמית, כמו קשתות מחודדות, שמעליהן משטחי ג'אלי - שהם מסך אבן מסורג.
יערון חרמוני
יערון חרמוני, (שם מדעי: Apodemus hermonensis) הוא מין בסוג יערון, הוא עכבר שצבעו חום בהיר ושצבע גחונו לבן. אורך גופו של היערון החרמוני 8.5 ס"מ ואורך זנבו 10 ס"מ. משקלו הממוצע 15 גרם. הוא פעיל לילה וביום נמצא במאורה שהוא חפר בסלעים.
יחסי הרפובליקה הדמוקרטית של קונגו–מקסיקו
יחסי הרפובליקה הדמוקרטית של קונגו - המדינות המקסיקניות המאוחדות (בספרדית: Relaciones República Democrática del Congo-México, בצרפתית: Relations de la République démocratique du Congo - Mexique) הם היחסים הדו-צדדיים בין שתי המדינות. היחסים הדיפלומטיים בין שתי המדינות החלו בשנת 1960, כאשר מקסיקו הכירה בריבונותה של הרפובליקה הדמוקרטית של קונגו מהאימפריה הבלגית.
המצע האזרחי (פולין)
היסטוריה
מפלגת המצע האזרחי נוסדה ב-1 ביולי 2001. מייסדיה היו אנדז'יי אולצ'ובסקי, מאצ'יי פלאז'ינסקי שהתפצלו מהזרוע הפוליטית של "תנועת סולידריות", ודונלד טוסק שעזב את מפלגת "ברית איחוד החירות". השלושה כונו לעיתים על ידי התקשורת הפולנית כ"שלושת הטנורים". אולצ'ובסקי ופלאז'ינסקי עזבו את המפלגה בשנים 2001–2005.
מסילת רכבת
מאפייני המסילה
להבדיל משימושים אחרים בפלדה או ברזל, פסי רכבת נושאים בלחצים גבוהים מאוד, ולכן הם חייבים להיות עשויים ממתכת באיכות גבוהה. עברו שנים רבות עד שהצליחו לשפר את איכות המתכת ועד שעברו למסילות מפלדה בלבד. אחת הבעיות הנובעות מאיכות המתכת היא פגמים. בפלדה לבניין, לדוגמה, פגמים קטנים במתכות החיזוק שנמצאות בתוך יציקות בטון לרוב לא מהווים בעיה. אך פסי רכבת מפלדה בעלי פגמים קטנים יתעקמו וישברו תחת הלחץ בו הם נתונים.
בפסי רכבת ישנים השתמשו בפס מעץ, ורק בנקודת המגע שלו עם גלגלי הרכבת היה פס ממתכת. פסים אלו לא היו עמידים לנזקי הזמן ובעייתיים מאוד בגלל כמות התחזוקה אותה דרשו.
הפרדה מפלסית
במקביל לפיתוח המואץ של רכבת ישראל שהחל באמצע שנות ה-90 עלה מספר התאונות במפגשי הכביש-מסילה בארץ. כבר בשנת 2001 הוקמה ועדה מיוחדת במשרד התחבורה שהופקדה על ביצוע הפרדות מפלסיות שיחליפו את המפגשים. בשנת 2003 רכבת ישראל הקצתה חצי מיליארד ש"ח לביצוע הפרדות מפלסיות. כעבור שנתיים עלתה ההקצאה ל-1.2 מיליארד ש"ח לאורך חמש שנים ואחר כך הוגדלה שוב ל-2 מיליארד ש"ח לאורך שלוש שנים. בתחילת 2006 אף הצהיר שר התחבורה דאז מאיר שטרית, כי בתוך שלוש שנים יבוצעו הפרדות מפלסיות בכל מפגשי הכביש-מסילה ברחבי הארץ. ב-9 בספטמבר 2006 החליטה הממשלה על תוכנית לקידום פרויקטים בטיחותיים בתחום התחבורה - נושא ההפרדות המפלסיות הופיע בסעיף הראשון של התוכנית. ביוני 2006, לאחר תאונת הרכבת בבית יהושע, חלק גדול ממפגשי הכביש-מסילה נסגרו והחלפתם בהפרדות מפלסיות עברה לראש סדר העדיפויות של האחראים במשרד התחבורה על נושא בטיחות הנוסעים ברכבת והנהגים בכבישים.
עמק עשר הפסגות
עמק עשר הפסגות (באנגלית: Valley of the Ten Peaks; בצרפתית: Vallée des Dix Pics) הוא עמק בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.
חיל המשלוח הבריטי (מלחמת העולם הראשונה)
מבנה
כאשר הוקם חיל המשלוח, הוא כלל שני קורפוסים והיה למעשה בסדר גודל של ארמייה (שש דיוויזיות; 80,000 איש), במרץ 1915 מספר זה עלה ל-29 דיוויזיות. החיל כלל בראשיתו את מרבית כוחות הצבא המאומנים הזמינים בבריטניה, שלא היו פרוסים ברחבי האימפריה, לאחר מכן זרמו אליו מתנדבים מהודו הבריטית ומושבות נוספות. מפקד הכוח היה הפילדמרשל ג'ון פרנץ' וראש המטה שלו היה גנרל ארצ'יבלד מארי (מינואר 1915 גנרל ויליאם רוברטסון), בראשות שני הקורפוסים הראשונים ניצבו דאגלס הייג והוראס סמית'-דוריאן. קצין הקישור למפקדת הכוחות הצרפתיים, הנרי יוז וילסון היה בעל חשיבות מרכזית, כיוון שהכוח עבד בצמוד לבעל-בריתו הצרפתי.